CELEX: 32014R1084
Language: lv
Date: 2014-10-15 00:00:00
Title: Komisijas Regula (ES) Nr. 1084/2014 ( 2014. gada 15. oktobris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz difosfātu (E 450) kā irdinātāja un skābuma regulētāja izmantošanu gatavās rauga mīklās  Dokuments attiecas uz EEZ

16.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 298/8
            
         KOMISIJAS REGULA (ES) Nr. 1084/2014
   (2014. gada 15. oktobris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz difosfātu (E 450) kā irdinātāja un skābuma regulētāja izmantošanu gatavās rauga mīklās
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto Savienības atļauto pārtikas piedevu sarakstu var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru vai nu pēc Komisijas iniciatīvas, vai pēc pieteikuma saņemšanas.
            
         
               (3)
            
            
               Pieteikums, kurā lūdz piešķirt atļauju izmantot difosfātus (E 450) kā irdinātāju un skābuma regulētāju gatavās rauga mīklās, tika iesniegts 2013. gada 7. jūlijā un pēc tam darīts pieejams dalībvalstīm.
            
         
               (4)
            
            
               Lai pagatavotu svaigās mīklas, kuras izmanto kā pamatu picu, sāļo un saldo pīrāgu un līdzīgu produktu pusfabrikātiem, ir vajadzīga irdinātāju kombinācija no nātrija bikarbonāta (E 500), difosfātiem (E 450) un rauga. Šāda veida mīklām nevajadzētu rūgt, kad tās tiek uzglabātas vēsumā, bet mīklas briešanai būtu jāsākas produkta sagatavošanas beigu fāzē, kuru īsteno patērētājs. Mīklas pacelšanos galvenokārt nodrošina nātrija bikarbonāts, bet raugs ar zemu irdinošo iedarbību ir vajadzīgs, lai panāktu raksturīgo aromātisko garšu. Difosfātus pievieno kā skābuma regulētājus, lai kontrolētu oglekļa dioksīda veidošanos no nātrija bikarbonāta.
            
         
               (5)
            
            
               Šādu irdinātāju kombināciju no nātrija bikarbonāta, difosfātiem un rauga var izmantot kā alternatīvu pašuzbriedinošiem miltiem, kuros ir atļauts augstāks fosfātu saturs. Tādējādi, ja difosfātus atļaus izmantot gatavās rauga mīklās, tā rezultātā nepalielināsies uzņemtais fosfātu daudzums. Tādēļ būtu lietderīgi atļaut izmantot difosfātus kā irdinātāju un skābuma regulētāju gatavās rauga mīklās, kuras izmanto kā pamatu picām, sāļajiem un saldajiem pīrāgiem un līdzīgiem produktiem.
            
         
               (6)
            
            
               Saskaņā ar Regulas (EK) Nr. 1331/2008 3. panta 2. punktu, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisijai ir jālūdz Eiropas Pārtikas nekaitīguma iestādes atzinums, izņemot gadījumus, kad attiecīgais atjauninājums nevar ietekmēt cilvēku veselību. Atļauja izmantot difosfātus kā skābuma regulētāju rauga mīklās, kuras izmanto kā pamatu picām, sāļajiem un saldajiem pīrāgiem un līdzīgiem produktiem, nerada bažas par kaitīgumu, tāpēc nav nepieciešams lūgt Eiropas Pārtikas nekaitīguma iestādes atzinumu.
            
         
               (7)
            
            
               Tādēļ Regulas (EK) Nr. 1333/2008 II pielikums būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 15. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      PIELIKUMS
      Regulas (EK) Nr. 1333/2008 II pielikuma E daļā, 07.1. kategorijā “Maize un maizītes” pēc ieraksta par pārtikas piedevu E 338-452 pievieno šādu ierakstu:
      
         
                      
                  
                  
                     “E 450
                  
                  
                     Difosfāti
                  
                  
                     12 000
                  
                  
                     (4)
                  
                  
                     Tikai atdzesētās, fasētās rauga mīklās, kuras izmanto kā pamatu picām, sāļajiem un saldajiem pīrāgiem un līdzīgiem produktiem”